open-index/open-wikipedia-markdown huggingface dataset:
Ikalawang Digmaang Laban sa Opyo

Ikalawang digmaang opyo (1856-1860)
Sanhi : Patuloy na pagpasok ng ilegal na opyo
Kaganapan : Ilang barkong Tsino na may watawat ng Britain ang sapilitang pinigil ng tropang Tsino. Dinakip ang kapitan na British at kinasuhan ng pamimirata at smuggling. Nagprotesta ang mga British at nagdeklara ng digmaan. Umanib ang France sa Britain laban sa China nang bitayin ng Tsino si Abbe Chapdelaine, isang misyonerong Pranses na dinakip dahil sa pagpapalaganap niya ng Kristiyanismo sa ipinagbabawal na lugar. Muling ipinakita ng mga dayuhang Europeo ang lakas ng kanilang Sandata. Madali nilang nagapi ang mga Tsino na gumamit ng mahinang uri ng amunisyon. Sapilitang nakipagsundo ang pamahalaang Tsino sa Tientsin noong 1858.
Bunga : muling nalupig ang mga Tsino at lumagda sa kasunduan sa Tientsin. Sa kabila ng pagsuko, nagpatuloy ang labanan ng dalawang taon dahil sa pagpapatibay ng mga Tsino ng pader at paggawa ng narchy patungong peking. Tuluyan nang sumuko ang mga Tsino sa malakas na puwersang British at Pranses noong 1860.

## Mga sanggunian 
Kategorya:Kasaysayan ng Tsina
Kategorya:Imperyong Britanya
Mundo Mo'y Akin

Ang '''''Mundo Mo'y Akin''''' ay isang palabas sa telebisyon ng GMA Network na nilikha ni RJ Nuevas, at isinaayos ni Denoy Navarro-Punio. Pinagbibidahan nina Sunshine Dizon, Angelika dela Cruz, Jolina Magdangal, Alden Richards, Louise delos Reyes, Lauren Young, Gabby Eigenmann at Jaclyn Jose. Si Michele Borja ang nagsisilbing gumawang tagapagganap habang ito'y sa direksiyon ni Andoy Ranay.

Ito rin ang unang proyekto ni Lauren Young sa Kapuso Network.

## Tingnan rin
*Talaan ng mga palabas ng GMA Network
*Bakekang
*Ikaw Lang Ang Mamahalin
*Umulan Man o Umaraw
*One True Love

## Mga sanggunian
Kategorya:Palatuntunan ng GMA Network
Kategorya:Mga programa sa telebisyon mula sa Pilipinas na nagsimula noong 2013
Kategorya:Mga seryeng pantelebisyon mula sa Pilipinas
Lockheed Martin F-22 Raptor

Ang **Lockheed Martin F-22 Raptor** ay isahang upuang dalawahang-makina, palihim na taktikong panlabang sasakyang panghimpapawid na puwede sa kahit anumang lagay ng panahon na gawa sa Estados Unidos at ginawa para sa Hukbong Panghimpapawid ng Estados Unidos (*United States Air Force* o USAF). Resulta ng programang *Advanced Tactical Fighter* (ATF) ng USAF, dinisenyo ang sasakyang panghimpapawid bilang isang higit na kagalingan na panlaban sa himpapawid, subalit mayroon din pang-atake sa lupa, elektronikong pakikidigma, at kakayahan ng intelihensyang pagsesenyas. Ginawa ng Lockheed Martin, ang pangunahing kontratista, ang karamihan sa *airframe* at mga sistema ng sandata ng F-22 at pagsasagawa ng huling pagsasama, habang ang Boeing naman ang nagbigay ng pakpak, *aft fuselage*, pagsasamang abiyonika, at mga sistema ng pagsasanay.

Naitalaga ng iba't iba ang sasakyang panghimpapawid bilang **F-22** at **F/A-22** bago ito pormal na pumasok sa serbisyo noong Disyembre 2005 bilang **F-22A**. Sa kabila ng pinahabang paggawa at kahirapan sa paggana, tinuturing ng USAF ang F-22 bilang isang kritikal na bahagi ng taktikong kapangyarihan nito sa himpapawid. Pinapahintulot ng kombinasyon ng pagiging palihim, erodinamikong pagganap at mga sistemang pangmisyon ng panlaban na ito ang mga kakayahang makipaglaban sa himpapawid na wala pang nakakagawa.

Orihinal na binalak ng USAF na bumili ng kabuuang 750 ATF. Noong 2009, pinutol ang programa sa 187 gumaganang sasakyang panghimpapawid dahil sa malaking gastos, kakulangan ng malinaw na misyong himpapawid-sa-himpawid noong ginagawa ito, pagbabawal sa mga pagluwas, at paggawa ng mas maraming nagagawang F-35, kasama ang huling paghatid ng F-22 noong 2012.

## Mga larawan

Two F-22A Raptor in column flight - (Noise reduced).jpg|Dalawang F-22A Raptor na nasa malapit na pagbubuong landas
FA22 Raptors Oct2005.jpg|Pumila ang dalawang F-22 Raptor para sa paggagas noong una nilang opisyal na paglabas, Oktubre 2005

## Tingnan din 
* Lockheed Martin F-35 Lightning II
* Sukhoi PAK FA
* J-20

## Mga pananda 
## Mga sanggunian 
Kategorya:Sasakyang panghimpapawid
Kategorya:Manlalaban sasakyang panghimpapawid
Hilagang Renania-Westfalia

Ang **Hilagang Renania-Westfalia** (Aleman: *Nordrhein-Westfalen*) ay isa sa mga 16 na mga estado ng Alemanya. Ang kabesera nito ay ang lungsod ng Düsseldorf.

Nagtatampok ang Hilagang Renania-Westfalia ng 30 sa 81 munisipalidad ng Aleman na may higit sa 100,000 na mga naninirahan, kabilang ang Colonia (mahigit 1 milyon), ang kabisera ng estado na Düsseldorf, Dortmund, at Essen (lahat ng humigit-kumulang 600,000 mga naninirahan) at iba pang mga lungsod na pangunahing matatagpuan sa kalakhang pook ng Rin-Ruhr, ang pinakamalaking urbanong pook sa Alemanya at ang pang-apat na pinakamalaking sa kontinente ng Europa. Ang lokasyon ng Rhine-Ruhr sa gitna ng Europeong Bughaw na Saging ay ginagawa itong mahusay na nakaugnay sa iba pang mga pangunahing Europeong lungsod at kalakhang pook tulad ng Randstad, Diyamanteng Flamenco, at Rehiyong Francfort Rin-Meno.

Ang Hilagang Renania-Westfalia ay itinatag noong 1946 pagkatapos ng Ikalawang Digmaang Pandaigdig mula sa mga lalawigan ng Prusya ng Westfalia at ng hilagang bahagi ng Lalawigan ng Rin (Hilagang Rin), at ng Malayang Estado ng Lippe ng administrasyong militar ng Britanya sa Alemanya na sakop ng mga Alyado at naging isang estado ng Republikang Federal ng Alemanya noong 1949. Ang lungsod ng Bonn ay nagsilbing pederal na kabesera hanggang sa muling pag-iisa ng Alemanya noong 1990 at bilang luklukan ng pamahalaan hanggang 1999.
thumb

Sa kultura, ang Hilagang Renania-Westfalia ay hindi isang unipormeng lugar; may mga makabuluhang pagkakaiba, lalo na sa mga tradisyonal na kaugalian, sa pagitan ng rehiyon ng Renania sa isang banda at ng mga rehiyon ng Westfalia at Lippe sa kabilang banda. Noong 2019, ang estado ang may pinakamalaking ekonomiya sa mga estado ng Alemanya ayon sa GDP ngunit mas mababa sa pambansang pangkaraniwan sa GDP per capita.

## Mga sanggunian 

Kategorya:Mga estado ng Alemanya
Bulok na ngipin

Ang **bulok na ngipin** (Ingles: *tooth decay*, *tooth cavity*, *dental cavity*; katawagang pangmedisina: *dental caries*) ay isang kalagayang pangngipin kung saan ang isa o maraming mga ngipin ay nagkakaroon ng impeksiyon sa loob na nakapagsasanhi ng pagkasira at pagkabutas. Nagaganap ang pagkasira at pagkabutas dahil sa pagkalusaw ng mga elementong bumubuo sa ngipin. Ang pagkabulok ng ngipin ang pinaka karaniwang suliraning pangngipin na nagaganap sa buong mundo.

## Sanhi
Kabilang sa mga sanhi ng pagkabulok ng ngipin ang mga mikrobyong nasa lalamunan na gumagawa ng mga asido sa pamamagitan ng iba't ibang mga uri ng asukal na nasa bibig, lalamunan at mga singit ng mga ngipin. Dahil sa nalilikhang asidong ito kaya't nagkakaroon ng pagkasira at pagkabutas ng ngipin.

## Pag-iwas
Kabilang sa mga nakapagpapaiwas sa pagkasira at pagkabutas ng mga ngipin ang madalas na pagsisipilyo upang matanggal ang mga asukal na nasa bibig. Nakakatulong din ang regular na pagpapatingin ng mga ngipin sa dentista. Isa pang nakakapagpaiwas ng pagkasira at pagkabulok ng mga ngipin ang bahagyang pagkonsumo lamang ng mga pagkaing may mataas na antas ng asukal, katulad ng mga sopdrink, mga kendi at mga tsokolate.  Kung sakaling kumain ng ganitong mga pagkain, kailangang linisin kaagad ang mga ngipin sa pamamagitan ng tamang  pagsisipilyo.

## Mga sanggunian
Kategorya:Sakit
Kategorya:Dentistriya
Kategorya:Ngipin
Sakit sa ibaba ng likod

Ang **pananakit ng ibabang bahagi ng likuran** ay bakasakaling isang banta o hudyat ng umiiral na karamdaman na may kaugnayan sa buto, kalamnan, ugat, o kasu-kasuan ng ibabang bahagi ng likuran ng katawan ng tao.

## Mga sanggunian
## Mga pananda
Kategorya:Sakit
Ismael Kiram II, Sultan ng Sulu

Si **Ismael Kiram II, Sultan ng Sulu** ay ang kasalukuyang Sultan ng Sulu kasama ang kapatid niyang si Jamalul III simula noong 2012.

## Mga sanggunian
Jacel Kiram, Prinsesa ng Sulu

Si **Jacel Kiram, Prinsesa ng Sulu** ay ang anak na babae ng kasalukuyang Sultan ng Sulu, na si Jamalul Kiram III at ang kanyang asawa na si Fatima, Prinsesa ng Sulu.

## Mga sanggunian
Carina Ricco

Si ** Carina Ricco ** (ipinanganak noong 27 Nobyembre 1972) ay isang Mehikanang artista, mang-aawit at kompositor. Balo ng Eduardo Palomo.

Kategorya:Mga mang-aawit mula sa Mehiko
DXAQ-TV

Ang **DXAQ-TV**, kanal 43, ay isang himpilan ng telebision na pagmamay-ari ng Sonshine Media Network International. Ang kanilang istudyo ay matatagpuan sa Jesus Christ Compound, Philippine-Japan Friendship Highway, Catitipan, Lungsod ng Dabaw.

Kategorya:Mga himpilan ng telebisyon sa Lungsod ng Dabaw
Talaan ng mga himpilan ng Intercontinental Broadcasting Corporation

Ito ay ang mga Himpilan ng Telebisyon at Radyo ang may-ari at ang kaakibat ng Intercontinental Broadcasting Corporation. sa Pilipinas

## Mga Himpilan ng Telebisyon
### Mga Himpilan ng IBC
### Digital
;Subchannels

## Mga Himpilan ng Radyo (Radyo Budyong)
### Affiliate stations
## Tingnan din
* Intercontinental Broadcasting Corporation
Orakulo

Sa Klasikong Antikwidad, ang isang **orakulo** ay isang taon o ahensiyang itinuturing na nakikipag-ugnayan ng mga matatalinong payo o mga hula o mga prekognisyon ng hinaharap na napukaw ng mga diyos. Sa gayon, ito ay isang anyo ng dibinasyon. Ang orakulo ay nagmula sa pandiwang wikang Latin na *ōrāre* "na magsalita" at tumutukoy sa saserdote o saserdotisa na bumibigkas ng hula. Ito ay maaari ring tumukoy sa lugar ng orakulo o sa mga mismong pahayag na orakular na tinatawag sa Griyegong  *khrēsmoi* (χρησμοί). Ang mga orakulo ay pinaniniwalang mga portal kung saan ang mga diyos ay direktang nangungusap sa mga tao. Sa kahulugang ito, sila ay iba sa mga seer (*manteis*, μάντεις) na nagpakahulugan sa mga tandang ipinadala ng mga diyos sa pamamagitan ng mga tanda ng ibon, mga lamang loob ng mga hayop at iba't ibang mga paraan.

Ang pinakamahalagang mga orakulo ng Sinaunang Gresya ang Pythia na saserdotisa ni Apollo sa Delphi at orakulo ni Dione at Zeus at Dodona sa Epirus. Ang ibang mga templo ni Apollo ay natagpuan sa Didyma sa baybayin ng Asya menor sa Sinaunang Corinto at Bassae sa Peloponneses at sa mga kapuluan ng Delos at Aegina sa Dagat Egeo. Ang mga orakulong sibilina ay isang kalipunan ng mga pahayag na orakular na isinulat sa mga heksametrong Griyego na itinuturo sa mga Sybil na mga propetisa na naghayag ng mga pahayag ng diyos sa isang estadong kabaliwan. 

## Mga sanggunian
Kategorya:Propesiya
Kategorya:Dibinasyon
Kategorya:Relihiyong Sinaunang Griyego
Metano

Ang **Metano** o **Methane** ( o /ˈmiːθeɪn/) ay isang kompuwesto na may pormulang kemikal na . Ito ang pinakasimpleng alkane na pangunahing bahagi ng natural na gaas at malamang ay ang pinakasaganang organikong kompuwesto sa mundo. Ang relatibong kasaganaan ng metano ay gumagawa ritong nakakaakit na panggatong. Gayunpaman, dahil ito ay isang gaas sa normal na kondisyon, ang methane ay mahirap na ilipat mula sa pinagmulan nito. Ang atmosperikong metano ay isang relatibong makapangyarihan na gaas na greenhouse. Ang konsentrasyon ng metano sa atmospero ng mundo noong 1998 na inihahayag bilang isang praksiyong mole ay   1745 nmol/mol (mga bahagi kada bilyon, ppb) na tumaas mula 700 nmol/mol noong 1750. Noong 2008, ang pandaigdigang mga lebel ng metano na nanatiling karamihang patag mula 1998 ay tumaas sa 1800 nmol/mol.

## Mga sanggunian
Kategorya:Mga panggatong
Kategorya:Mga gaas na greenhouse
Kategorya:Metano
Kategorya:Mga kompuwestong kimikal
Pythia

; the Pythia was inspired by *pneuma* rising from below]]
Ang **Pythia** (binibigkas na  or ,  ) at karaniwang kilala bilang Orakulo ng Delphi ang saserdotisa sa Templo ni Apollo sa Delphi na matatagpuan sa mga libis ng Bundok Paranassus sa ilalim ng Batis na Castalian. Ito ay malawakang kinikilala para sa kanyang mga hula na pinukaw ni Apollo.  Ang Pythia ay itinatag noong ika-8 siglo BCE bagaman ito ay maaaring umiiral na sa isang anyo noong huling panahong Mycenaeano mula 1400 BCE at inabandona. May ebidensiya na kinuha ni Apollo ang dambana mula sa mas maagang dedikasyon kay Gaia. Ang huling naitalang tugon ng Orakulo ng Delphi ay ibinigay noong 393 CE nang inutos ni emperador Theodosius I ang pagtigil ng mga templong pagano. Sa panahong ito, ang Orakulo ng Delphi ang pinakaprestihiyoso at autoritatibong orakulo sa mga Sinaunang Griyego. Ang orakulo ng Delphi ang isa sa pinakamahusay na nadokumentong mga institusyong relihiyon sa klasikong Gresya. Ang mga may-akdang bumanggit ng orakulong ito ay kinabibilangan nina Aeschylus, Aristotle, Clemente ng Alehandriya, Diodorus, Diogenes, Euripides, Herodotus, Julian, Justin, Livy, Lucan, Ovid, Pausanias, Pindar, Plato, Plutarch, Sophocles, Strabo, Thucydides, at Xenophon.

Ang pangalang Pythia ay hinango mula sa Pytho na sa mito ay ang orihinal na pangalan ng Delphi. Hinango ng mga Sinaunang Grieygo ang pangalan ng lugar na ito mula sa pandiwang Griyego na *pythein* (πύθειν, "na mabulok") na tumutukoy sa pagkabulok ng katawan ng halimaw na Python pagkatapos siyang paslangin ni Apollo. 

Ang mga kamakailang imbestigasyong heolohikal ay nagpapakitang ang mga emisyon ng gaas mula sa isang biyak na heolohiko sa lupa sa Delphi ay maaaring pumukaw sa Orakulo ng Delphi na iugnay sa diyos. Ang ilang mga mananaliksik ay nagmungkahi ng posibilidad na ang gaas na ethylene ang nagsanhi sa estado ng pagkapukaw ng Pythia. Ang ilan ay nagmungkahing ang gaas ay ang metano o CO2 at H2S na nangangatwirang ang mismong biyak ay maaaring isang pagputok na seismiko sa lupa bagaman ang pananaw na ito ay hinamon ng ilang mga skolar na nangangatwirang ang mga sinaunang sangguniang ay magkakaayon na ang Pythia ay  nagsasalita ng mauunawaan at humuhula sa kanyang sariling tinig.
## Mga sanggunian
Kategorya:Mga klasikong orakulo
Kategorya:Delphi
Kategorya:Mga sybil
Kategorya:Mga saserdotisang Sinaunang Griyego
Xi Jinping

Si **Xi Jinping** (; binibigkas , ipinanganak noong ika-15 Hunyo 1953) ay ang kasalukuyang Pangulo ng Republikang Bayan ng Tsina.

Sa ilalim ng pamumuno ni Xi Jinping, unti-unting naging kontrobersyal ang bansang Tsina lalo na sa usaping pandaigdigan. Ilan dito ay ang pag-angkin ng kahigpunlian o soberanya sa Dagat Timog Tsina pati na rin ang "One Belt, One Road" initiative kung saan nakipag-ugnayan ang bansang Tsina sa mga bansang nasa Asya gayundin sa mga bansang Europeo. Ang ilan ay pinuri ang proyektong ito at ang ilan ay binigyan ito ng pagtuligsa.

Dahil sa tagumpay ng kanyang paglalaban sa katiwalian noong unang termino, ipinagpatuloy pa niya ito at sa katapusan ng 2017, mahigit isang milyon ang mga pinarusahang nanunungkulan dahil sa umano'y katiwalian. Noong Abril 2022, sa isang virtual meeting summit, sinabi ni Duterte na naging maganda ang pakikipagkaibigan niya kay Xi Jinping at isinaad sa isang pampangulong pagpapahayag na ipapangako ng dalawang bansa ang katatagán sa Dagat Timog Tsina gayundin sa pagkakaroon ng kapayapaan sa rehiyon. 

## Mga sanggunian
## Mga kawing na panlabas
Kategorya:Mga pangulo
Kategorya:Mga politiko mula sa Tsina
Kategorya:Ipinanganak noong 1953
Antiochus I Soter

, c. 275 BCE.]]

Si **Antiochus I Soter** (Sinaunang Griyego: ''Αντίοχος Α' Σωτήρ*, i.e. *Antiochus ang Tagapagligtas*, hindi alam– 261 BCE) ang hari ng Imperyong Seleucid. Siya ay namuno mula 281 BCE hanggang 261 BCE. Si Antiochus I ay kalahating Persa *(Persian)'' at ang kanyang inang si Apama ang isa sa mga silanganing prinsesa na ibinigay ni Dakilang Alejandro sa kanyang mga heneral noong 324 BCE. Noong 294 BCE bago ang kamatayan ng kanyang amang si Seleucus I Nicator, kanyang pinakasalan ang kanyang inain na si Stratonice na anak ni Demetrius Poliorcetes. Ang kanyang nakatatandang ama ang nag-udyok ng kasal pagkatapos matuklasan nitong ang kanyang anak ay nasa panganib ng kamatayan sa sakit ng pag-ibig. Si Stratonice ay nanganak ng limang anak kay Antiochus: Seleucus (pinatay dahil sa paghihimagsik), Laodice, Apama II, Stratonice ng Macedon at Antiochus II Theos na humalili sa kanyang ama bilang hari. 

Kategorya:Mga pinuno ng Imperyong Seleucid
Mga orakulong sibilino

]]
Ang **Mga orakulong sibilino** o **Sibylline Oracles** (na minsang tinatatawag na mga "pseudo-Sibylline Oracles") ay isang kalipunan ng mga pahayag na orakular na isinulat sa mga Griyegong heksametro na itinuturo sa mga sibyl na mga propetisa na naghayag ng mga pahayag ng mga diyos sa estadong kabaliwan. Ang 14 at 8 mga pragmento nito ay nakaligtas. Ito ay hindi itinuturing na katulad ng orihinal na Mga Aklat na Sibilino ng Mitolohiyang Romano na nawala. Ang mga orakulong sibilino ay isinulat o binago sa ilalim ng iba't ibang mga sirkunstansiya sa pagitan ng marhial na gitna ng ika-2 BCE at ika-5 BCE. Ang mga orakulong sibilino ay mahalagang sanggunian para sa impormasyon tungkol sa mitolohiyang klasiko at mga paniniwalang Gnostiko, Hudyong Helenistiko at Kristiyano. Ang mga talatang apokaliptiko na nagkalat dito ay tila bumabalangkas sa mga tema ng Aklat ng Pahayag at iba pang mga panitikang apokaliptiko. Ang isang talata ay may isang akrostiko na nagbabaybay ng isang kodigong pariralang Kristiyano na may mga unang titik ng mga magkakasunod na linya.

Kategorya:Propesiya
Kategorya:Panitikang apokaliptiko
Seleucus I Nicator

Si **Seleucus I** (na binigyan ng apelyidong Nicator ng mga kalaunang henerasyong,  *Séleukos Nikátōr*, "Seleucus the Victor") () ang nangungunang opiser ng Liga ng Corinto ni Dakilang Alejandro at isa sa mga Diadochi. Sa mga digmaan ng Diadochi na nangyari pagkatapos ng kamatayan ni Alejandro, itinatag ni Seleucus ang dinastiyang Seleucid at Imperyong Seleucid. Ang kanyang kaharian ang huling sa mga nasasakupan ng dating imperyo ni Alejandro na sumalungat sa imperyo Romano. Sila ay nahigitan lang na tumagal ng Kahariang Ptolemaiko sa Ehipto ng mga 34 taon. Pagkatapos ng kamatayan ni Dakilang Alejandro, si Selucus ay hinirang na satrap ng Babylon noong 320 BCE. Pinwersa ni Antigonus si Seleucus na tumakas mula sa Babylon ngunit dahil sa suporta ni Ptolomeo I Soter, nagawa niyang makabalik noong 312 BCE. Ang mga kalaunang nasakop ni Seleucus ay kinabibilangan ng Persia at Media. Siya ay natalo ng emperador ng India na si Chandragupta Maurya at tinanggap ang alyansang kasal para sa 500 elepante pagkatapos isuko ang mga teritoryong itinuturing na bahagi ng India. Tinalo ni Seleucus si Antigonus sa Labanan ng Ipsus noong 301 BCE at si Lysimachus sa Labanan ng Corupedium noong 281 BCE. Siya ay pinatay ni Ptolomeo Ceraunus sa parehong taon. Ang kanyang kahalili sa trono ay si Antiochus I Soter.

Itinatag ni Seleucus ang ilang mga bagong siyudad kabilang ang Antioch at Seleucia na bahagi ngayon ng kasalakuyang respektibong Turkey at Iraq. 

Kategorya:Mga pinuno ng Imperyong Seleucid
Kalki

Si **Kalki**(na isinaling *Walang Hanggan, Puting Kabayo, o Tagapagwasak ng Karumihan*) ang huling inkarnasyon ni Vishnu na hinulaang lilitaw sa wakas ng Kali Yuga. Si Kalki ay sasakay sa isang puting kabayo na may isang tabak(espada) na wawasak sa mga masasamamng tao sa wakas ng Kali Yuga. Ilulunsad ng Panginoong Kalki ang Satya Yuga na "*panahon ng Katotohanan*" nang ang sangkatauhan ay pamumunuan ng mga diyos at ang bawat manipestasyon o gawa ay malapit sa pinakadalisay na ideal at ang sangkatauhan ay papayag sa likas na kabutihan na mamuno ng suprema. Ang diyosang si Dharma na sumisimbolo sa moralidad ay tatayo sa lahat ng mga apat na hita sa panahong ito. Ayon sa Srimad Bhagavata (circa 1500 BCE ), si 'Vishnu ay babalik...bilang si Kalki na huling Avatar sa gitna ng mga apoy...maglalakbay siya sa buong globo...Ang Panginoon(Vishnu) ay lilitaw sa ilalim ng pangalang Kalki na nakasakay sa isang mabilis na puting kabayo...at may kakayahang magpasuko ng masasama...Kanyang wawasakin ng kanyang tabak ang mga magnanakaw[na ang mga isipan ay nakatalaga sa kasamaan] sa mga sampu sampung milyon milyon...Kanyang muling itatatag ang katuwiran sa mundo at ang mga isipan ng nabubuhay sa wakas ng panahong Kali ay mamumulat at magiging kasing linaw ng kristal."

Kategorya:Mga diyos ng Hinduismo
Kategorya:Mesianismo
Kategorya:Eskatolohiyang Hindu
Antiochus II Theos

Si **Antiochus II Theos** (Griyego: ''Αντίοχος Β' Θεός*, 286BCE–246 BCE) ang hari ng Helenistikong Kahariang Seleucid na namuno mula 261 BCE hanggang 246 BCE). Kanyang hinalinhan ang kanyang amang si Antiochus I Soter sa trono noong tagginaw ng 262BCE–61 BCE. Siya ang mas batang anak na lalake ni Antiochus I at prinsesa   Stratonice na anak ni Demetrius Poliorcetes. Sa panahon ng digmaan, siya ay binigyan ng pamagat na *Theos* (Griyego: *Θεός'', "Diyos") para sa mga Milesian dahil sa kanyang pagpaslang ng malupit na pinunong si  Timarchus.
Kanyang namana sa kanyang ama ang isang katayuan ng pakikidigma sa Ehipto na tinatawag na Ikalawang Digmaang Syrian at kawalang katahimikan ng mga siyudad-estado sa Asya menor. Sa panahong si Antiochus ay abala sa pakikidigma sa Ptolemaikong Ehipto, ang kanyang satrap sa Parthia na si Andragoras ay nagdeklara ng kalayaan. Ayon sa epitome ni Pompeius Trogus sa Bactria ni Justin, ang kanyang satrap na si Diodotus ay nag-alsa rin noong 255 BCE at nagtatag ng kahariang Greko-Baktrinao na karagdagang lumawak sa India noong 180 BCE upang bumuo ng kahariang Greko-Indiano noong 180 BCE hanggang 1 BCE. Noong mga 238 BCE, si  Arsaces ay nanguna sa paghihimagsik laban kay Andragoras na humantong sa pagkakatatag ng Imperiyanong Parthian. Ang mga pangyayaring ito ay pumutol ng mga komunikasyon sa India. Si Phylarchus ay naghatid ng mga kasalukuyang eskandalo tungkol sa kanyang mga piging na nakakalasing at mga pakikipag-ugnayan sa mga hindi nararapat na mga binatang lalake. Sa mga panahong ito, si Antiochus ay nakipagpayapaan kay Ptolomeo II ng Ehipto na nagwawakas ng Ikalawang Digmaang Syriano. Itinakwil ni Antiochus ang kanyang asawang si Laodice II at ipinatapos siya sa Efeso. Upang selyohan ang kasunduan, kanyang pinakasalan ang anak na babae ni Ptolomeo na si Berenice at tumangap ng isang malaking dote.
## Mga sanggunian
Kategorya:Mga pinuno ng Imperyong Seleucid
Satya Yuga

Ang **Satya Yuga** (Devanagari: सत्य युग) na tinatawag ring **Sat Yuga**, **Krta Yuga** at **Krita Yuga** sa Hinduismo ang "*Yuga* (Panahon) ng Katotohanan" nang ang sangkatauhan ay pamumunuan ng mga Diyos at ang bawat manipestasyon o gawa ay kasing lapit ng pinakadalisay na ideal at papayagan ng sangkatauhan ang likas na kabutihan na maghari ng suprema. Ito ay minsang tinutukoy na Ginintuang Panahon. Ang aberaheng tagal ng buhay sa satya yuga ay 100,000 taon. Ang diyosang si Dharma(na nasa anyong baka) na sumisimbolo ng moralidad ay tatayo sa lahat ng mga apat na hito nito sa panahong ito. Sa Treta Yuga, ito ay magiging tatlo at dalawa sa Dvapara Yuga. Sa kasauluyang imoral na panahon ng Kali Yuga, ito ay nakatayo sa isang hita. 
## Mga sanggunian
Kategorya:Eskatolohiyang Hindu
Kali Yuga

Ang **Kali Yuga** (Devanāgarī:  , literal na "Panahon ng demonyong Kali", o "panahon ng bisyo") ang huli sa mga apat na yugto na pinagdadaanan ng mundo bilang bahagi ng siklo ng mga yuga na inilalarawan sa mga kasalutang Hindu. Ang ibang mga panahon ang Satya Yuga, Treta Yuga atDvapara Yuga. Ang tagal at pasimula sa kasaysayan ng sangkatauhan ng Kali Yuga ay nagpalitaw sa iba't ibang mga interpretasyon. Ayon sa *Surya Siddhanta*, ang Kali Yuga ay nagsimula ng hating gabi (00:00) noong 18 Pebrero 3102 BCE sa proleptikong Kalendaryong Huliyano o 14 Enero 3102 BCE sa proleptikong Kalendaryong Gregoriyano. Ang petsang ito ay itinuturing rin ng maraming mga Hindu na araw nang lumisan ang Panginoong Krishna sa mundo upang bumalik sa kanyang tahanan. Maraming mga interpeter ng mga kasulatang Hindu ay naniniwalang ang planetang mundo ay kasalukuyang nasa panahong Kali Yuga. Ang ibang mga may akda gaya nina  Swami Sri Yukteswar, and Paramhansa Yogananda ay naniniwalang ngayon ay isang tumataas na Dvapara Yuga na nagpapakitang ang mga lebel ng mga siklo sa loob ng bawat pangunahing panahong Yuga bilang nasa pag-unlad na ang mga mas maliliit na siklo sa loob ng mga siklo ay kalaunang hahantong sa buong pag-unlad ng mga kalidad ng mga panahon. Ayon kay Aurbindo Ghosh, ang Kali Yuga ay tapos na ngayon. Ang Kali Yuga ay minsang naiisip na tatagal ng  432,000&nbsp;taon bagaman ang ibang mga panahon ng pagtagal ay iminungkahi rin.

Ang mga Hindu ay naniniwalang ang kabihasnan ng sangkatauhan ay espiritwal na babagsak sa panahong Kali Yuga na tinutukoy na *Panahon ng Kadiliman* dahil ang tao ay malayo sa Diyos. Ang Hinduismo ay kadalasang simbolikong kumakatawan sa moralidad  (dharma) bilang isang toro. Sa Satya Yuga na unang yugto ng pag-unlad, ang toro ay may apat na mga hita ngunit sa bawat panahon ng moralidad ay nababawasan sa isang apat. Sa panahon ng kali, ang moralidad ay mababawasan sa isa lamang isang-apat ng ginintuang panahon kaya ang toro ng Dharma ay may isa lamang hita.

Ang Kali Yuga ay nauugnay sa Apokaliptikong demonyong si Kali. Ito ay hindi dapat ikalit sa diyosang si Kālī. Ang "Kali" ng Kali Yuga ay nangangahulugang "sigalutan, alitan, pag-aaway".  
## Mga sanggunian
Kategorya:Eskatolohiyang Hindu
Kategorya:Propesiya
Kategorya:Apokaliptisismo
Sandra Aguinaldo

Si **Sandra Aguinaldo** (ipinanganak c. 1975/1976

## Maagang buhay
Si Aguinaldo ay ang nag-iisang anak nina Felipe, isang inhinyero, at Irene.  Namatay ang ina niya noong siya ay apat na taong gulang pa lamang.   Una siyang napasali sa *I-Witness* noong 2006 nang nagbakasyon si Vicky Morales at kinailangan ng pansamantalang kapalit ngunit sa kalunan, naging regular na siya sa programa.

Nang nagsimula siya sa GMA Network bilang tagapag-ulat, naitatalaga si Aguinaldo sa mga mahihirap na pag-uulat katulad ng mga sigalot sa mga pook sa Mindanao, partikular sa Jolo, Sulu na kung saan kinapanayam niya ang mga Abu Sayyaf, Moro National Liberation Front at Moro Islamic Liberation Front; at inulat ang mga pagbomba sa Israel.  Dalawang araw pagkatapos ng insidente, nagkasundo rin sila.

Sa *I-Witness*, nakagawa siya ng iba't ibang dokumentaryo kabilang ang mga paksa tungkol sa kahirapan na kinuwestiyon noong 2012 habang si Aguinaldo at ibang niyang kasama ay nasa *docufest* sa Lungsod ng Baguio.  Tungkol naman ang kanyang dokumentaryong pinamagatang "Iskul ko No. 1" sa Mababang Paaralan ng Sindagan sa Katimugang Leyte na natamo ang pinakamataas sa *National Achievement Test*, isang pagsusulit sa mga magtatapos na mag-aaral, noong 2006.  Noong 2015, nagwagi si Aguinaldo kasama ang kanyang kapwa dokumentalista sa *I-Witness* na sina Kara David, Howie Severino at Jay Taruc bilang mga Pinakamagaling na Punong-Abala sa Programang Dokumentaryo noong Ika-29 na PMPC Star Awards for Television noong 2015.

## Pansariling buhay
Asawa ni Aguinaldo si Brimar Rodica, isang pulis na nakilala ni Aguinaldo sa isang libing sa Pangasinan.

## Mga sanggunian
Kaurian:Mga Pilipino
Kaurian:Mga personalidad sa telebisyon
Kaurian:Mga mamamahayag
Ubong-dalahit

Ang **ubong-dalahit** o **tuspirina** (Ingles: *whooping cough*,  o , literal na "ubong pahiyaw" o "ubong pasigaw", na may kahulugang "ubong padalahit"; Kastila: *tos ferina*, *tosferina*, *tos convulsiva*; ; pangalang medikal: *pertussis*) ay isang uri ng karamdamang may ubo na nagsasanhi ng kamatayan sa humigit-kumulang sa 300,000 katao sa buong mundo bawat taon, mula sa 30–50 mga milyong mga kaso taun-taon. Mayroong isang bakunang makapagpapaiwas na magkaroon ng tusperina, kung kaya't ang karamihan sa mga kaso nito ay nasa mga pook kung saan ang mga tao ay walang kakayanang bumili, o hindi makakuha, ng bakuna. Subalit, ang bakunang ito ay hindi pangwalang-hanggan. Ang sakit na ito ay tumatagal nang humigit-kumulang sa 6 na mga linggo, at ang mga sintomas ay kinabibilangan ng pagsusuka, marahas na pag-ubo, at iba pang mga sintomas na katulad ng sa trangkaso. Tinatawag itong *whooping cough* sa Ingles dahil sa tunog na nagagawa ng taong may impeksiyon kapag sila ay umuubo, parang katulad ng "asong kumakahol". Karaniwang nalulusob ng impeksiyong ito ang mga tao mas nakababata, sapagkat mas nahahawahan sila ng mga karamdaman.

Ang tusperina ay isang napaka nakakahawang sakit na dulot ng bakterya na sinasanhi ng *Bordetella pertussis*. Sa ilang mga bansa, ang sakit na ito ay tinatawag na "pag-ubo ng 100 mga araw" (Ingles: ''100 days' cough* o *cough of 100 days*).

Sa una, banayad lamang ang mga sintomas, na pagkaraan ay umuunlad upang mga pag-ihit ng mararahas na mga pag-ubo, na lumilikha ng ubong may mataas na tono (*high-pitched "whoop" sound*) sa mga sanggol at mga batang nadapuan ng impeksiyong ito, partikular na kapag lumanghap sila ng hangin pagkaraang umubo. Ang yugto ng pag-ubo ay tumatagal nang humigit-kumulang sa anim na mga linggo bago humupa.

Ang pag-iwas na magkaroon ng tusperina sa pamamagitan ng pagbabakuna ay may pangunahing kahalagahan dahil sa kaseryosohan ng sakit na ito sa mga bata. Tinataya na ang sakit na ito ay pangkasalukuyang nakakaapekto sa 48.5&nbsp;mga milyong katao sa bawat taon, na nagreresulta sa halos 295,000&nbsp;mga kamatayan.

## Mga sanggunian
## Mga kawing na panlabas
* *Pertussis: new insights in diagnosis, incidence and clinical manifestations'', F.G.A. Versteegh, Thesis, 2005

Kategorya:Pulmonolohiya
Kategorya:Nakakahawang sakit
TVN (Timog Korea)

Ang **TVN** (**T**otal **V**ariety **N**etwork; iniistilo bilang **tvN**) ay isang himpilan ng pangkalahatang libangan sa Timog Korea na pag-aari ng CJ E&M, na magagamit sa cable, SkyLife, at IPTV na mga plataporma. Nagpapalabas ito ng balita, ang tvN News 9, at mga drama na niluluwas sa iba't ibang bansa sa Asya at sa mga Amerika. Ilan lamang sa mga matataas na marka o *rating* na programa ang *Reply 1988* at *Guardian: The Lonely and Great God*.

## Mga sanggunian 
Kategorya:Mga network pantelebisyon
Kategorya:Telebisyon
Howie Severino

Si **Horacio "Howie" Severino** (ipinanganak 18 Hulyo 1961) ay isang mamahayag na Pilipino.  Nakapagtrabaho na siya sa iba't ibang medyum katulad ng limbagan, telebisyon at Internet.

Kategorya:Ipinanganak noong 1961
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Lhar Santiago

Si **Lhar Santiago**, updated sa showbiz happenings (ipinanganak Abril 24) ay isang taga-ulat sa telebisyon sa Pilipinas. Nag-uulat siya ng mga balitang panlibangan o shobis sa GMA Network.  Regular siyang lumalabas sa *Unang Hirit* at sa *24 Oras*.  Minsan siyang naaksidente sa *Unang Hirit* at na-ospital.

Nakatanggap siya ng Dr. Jose Perez Memorial Award (Parangal Pang-alaala) sa Ika-63 Parangal ng FAMAS.

## Mga sanggunian
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Shawn Yao

Si **Shawn Yao** ay manunulat at isang tagapagbalita sa telebisyon na mula sa Pilipinas.  Nagtrabaho siya bilang tapaghatid ng balita sa TV 5 at Bloomberg TV Philippines. Ilan sa mga programang pambalita sa TV 5 ni Yao ang *Sapul sa Singko*, *TEN: The Evening News* at *Lupet*. Isa rin siyang patnugot ng litrato at istilo sa magasin na *Uno*.

Isa sa mga naiulat niya ang kasal nina Prinsipe William at Catherine Middleton noong Abril 29, 2011 na nakipagtrabaho sa isang kasangguni na nakabatay sa Reino Unido, si William Hanson na regular naitatampok sa BBC. Isa sa hindi malilimutan na istorya ni Yao ay tungkol sa menor de edad na batang lalaki na naaresto sa pagpatay ng dalawa sa Valenzuela.

## Mga sangguninan
Kaurian:Mga tagapagbalita
Anthony Taberna

Si **Antonio Talens Taberna, Jr.** mas kilala bilang **Anthony Taberna** o **Ka Tunying** (ipinanganak 16 Enero 1975) ay isang komentarista sa radyo at mamahayag na Pilipino. Sa ABS-CBN, lumabas siya sa mga programang balita at ugnayang publiko.  Isa siya sa mga punong-abala ng programang *Umagang Kay Ganda* (kung saan naging sikat siya sa "Punto por Punto" na bahagi ng programa) at *XXX: Exklusibong, Explosibong, Exposé*. Bilang komenterista sa DZMM, si Taberna ang pangunahing tagapagbalita ng *Dos Por Dos*, isang palabas sa radyo tuwing umaga at hapon, kasama si Gerry Baja. Siya rin ang tagapagbalita ng *Iba-Balita* at *Mano Mano* sa Studio 23.

## Mga sanggunian
Kategorya:Mga tagapagbalita mula sa Pilipinas
Kategorya:Mga taga-Nueva Ecija
Raffy Tima

**Raffy Tima** (ipinanganak **Rufino Tima, Jr.** noong Enero 7, 1975) ay isang mamamahayag at tagapagbalita na mula sa Pilipinas..  Isa rin siyang prodyuser at direktor para sa GMA Network at GMA News TV.

## Pilmograpiya
## Mga sanggunian
Kategorya:Ipinanganak noong 1975
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Bernadette Sembrano

Si **Bernadette Lorraine Palisada Dominguez Sembrano Aguinaldo** (ipinanganak 18 Pebrero 1976), mas kilala bilang **Bernadette Sembrano**, ay isang tapag-ulat at personalidad sa telebisyon na mula sa Pilipinas.

## Personal na buhay
Si Sembrano ay nagtapos ng elementarya at mataas na paaralan sa Angelicum School (Angelicum College ngayon), isang pribadong paaralang Katoliko sa Lungsod Quezon, Pilipinas.  Natapos niya ang Batsilyer sa Agham na may *degree* sa Pamamahala sa Negosyo sa Unibersidad ng Pilipinas, Diliman.

Kategorya:Mga tagapagbalita mula sa Pilipinas
Kategorya:Ipinanganak noong 1976
Grace Lee

Si **Grace Lee** (; ipinanganak **Lee Kyŏng Hee**; Oktubre 4, 1982) ay Timog Koreanang na nagbibigay ng ulat ng balita sa telebisyon sa Pilipinas.  Siya ang pangatlong Koreano na naging prominente sa telebisyon sa Pilipinas, pagkatapos nina Sandara Park at Ryan Bang.  Nakapagsalita siya ng Tagalog at Ingles maliban sa kanyang likas na wikang Koreano.

## Mga sanggunian
Kategorya:Mga tagapagbalita
Kategorya:Mga Timog Koreano
Kategorya:Ipinanganak noong 1982
Pia Arcangel

Si **Pia Arcangel** (ipinanganak 8 Disyembre 1978) ay isang tagapagbalita at mamamahayag mula sa Pilipinas.  Siya ang tagapagbalita sa mga pambalitang palabas ng GMA Network na *Saksi* at *24 Oras Weekend*.

## Pansariling buhay
Si Arcangel ay anak ni Clotilde N. Arcangel, Dekano ng Kolehiyo ng Edukasyon ng Unibersidad ng Santo Tomas,  na may lahing Kastila.  Kinasal si Arcangel kay, Mico Halili na isang taga-ulat ng palakasan.

## Karera
Nagsimula si Arcangel sa Studio 23 bilang taga-ulat at TV *host*.  Noong 2003, napunta siya sa GMA Network.   Dati siyang *host* ng *Unang Hirit* at *Art Angel* (kasama si Tonipet Gaba at Krystal Reyes). Sa QTV (GMA News TV na ngayon), nagbibigay siya ng balita *Balitanghali* (kasama si Raffy Tima).

Siya ngayon ay nagbibigay ng balita sa *24 Oras Weekend* at *Saksi*.

## Pilmograpiya
### Telebisyon
## Mga sanggunian
## Mga link na panlabas
*
*Pia Arcangel sa GMA News Online

Kategorya:Ipinanganak noong 1978
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Oscar Oida

Si **Oscar Oida** ay isang taga-ulat sa telebisyon sa Pilipinas.  Nag-uulat siya ng mga balita sa *24 Oras* at *Brigada* na pinapalabas ng GMA Network.  Nakikita rin siyang nag-uulat ng balita sa dating bawat-oras na programang balita nag *GMA Flash Report*.  Nagtapos siya sa Unibersidad ng Pilipinas.

Noong Enero 30, 2016, kinasal si Oida kay MJ Marfori na isa ring taga-ulat ngunit sa TV5 ang kanyang network.

## Mga sanggunian
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Lala Roque

Si **Jesela Roque-Galongca**, mas kilala bilang **Lala Roque** ay isang mamahayag sa telebisyon at radyo sa Pilipinas. Nag-uulat siya ng balita sa GMA Network at DZBB-AM. Kilala siya sa kanyang palatuntunan sa radyo na *One on One With Igan Kasama Si Lala Roque* sa DZBB kung saan kasama niya si Arnold Clavio. Ang isa pa niyang programa sa radyo, *Super Balita sa Tanghali Nationwide*, kasama si Orly Trinidad ay nanalo bilang Pinakamahusay na Programang Pambalita sa ika-42 *Catholic Mass Media Awards*. Sa telebisyon, taga-ulat siya sa *24 Oras* at sa *GMA Flash Report* sa GMA Network. Isa rin siya sa mga taga-ulat sa *Brigada* sa GMA News TV.

Nagtapos si Roque ng Batsilyer ng Sining sa Maramihang Komunikasyon sa Kolehiyong Miriam kung saan nagsibli siya bilang Pangulo ng Konseho ng Mag-aaral. Kasal si Roque kay Ronnie Galongca at naitampok ang kanilang kuwento sa isang episdoyo ng *Wagas* na pinamagatang "The Lala Roque and Ronnie Galongca Love Story." Si Julie Anne San Jose ang gumanap bilang si Lala habang si Jeric Gonzales naman ang gumanap bilang si Ronnie.

## Mga sanggunian
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Cheryl Cosim

Si **Cheryl Kathleen Cosim** (ipinanganak Pebrero 7, 1974) ay isang mamamahayag at *host* sa telebisyon na Pilipina. Nagsimula siya sa pag-*host* ng programa pantelebisyon sa ABS-CBN katulad ng *Salamat Dok!* at nagbibigay din siya ng bagong balita kada oras.  Nagkaroon ng palatuntunan sa radyo sa DZMM. Lumipat siya sa TV5 noong 2010. Nagbigay siya ng balita sa *Aksyon* kasama si Erwin Tulfo. Noong 2014, nagig tagapagbalita siya ng *Aksyon Tonite*.

*Host* si Cosim sa "Good Morning Girls" na bahagi ng programang pantelebisyon na *Good Morning Club*, at gayun din sa *Numero*, na tungkol sa estadistika o mga survey na may kaugnayan sa mga tao na may kuwento sa likod ng mga bilang.

## Pansariling buhay
Kasal siya kay John Francis Alvarez, isang negosyante, na dating nanirahan sa Estados Unidos.

## Pilmograpiya
### Telebisyon
### Radyo
## Mga sanggunian
Kategorya:Mga tagapagbalita
Kategorya:Ipinanganak noong 1974
Marc Logan

Si **Marc Logan** (ipinanganak noong Enero 31, 1966) ay isang tagapagbalita sa telebisyon at komenterista sa radyo na mula sa Pilipinas.  Kilala si Logan sa kanyang nakakatuwa at mapagtuyang kabatiran at libangan (*infotainment*).  Siya ang pangunahing tagapag-ulat sa *Mga Kwento Ni Marc Logan* na palabas sa ABS-CBN.

Kategorya:Mga tagapagbalita
Kategorya:Ipinanganak noong 1966
Luane Dy

Si **Luzia Jannie Dy** (ipinanganak 25 Enero 1986), mas kilala bilang **Luane Dy**, ay isang artista at tagapagbalita sa telebisyon mula sa Pilipinas.  Kilala siya bilang isa sa mga punong-abala ng *Unang Hirit*, isang palabas pang-umaga ng GMA Network.  Sa nasabing palabas, nakatanggap siya at kanyang mga kasama ng parangal bilang mga Pinakamagagaling na mga Punong-Abala ng isang Palabas Pang-umaga na ginawaran noong Ika-29 na Star Awards para sa Telebisyon.  Makikita din siya nagbabalita ng balitang shobis sa *24 Oras Weekend* at *Balitanghali*.

Bukod sa pagiging punong-abala, siya ay isang artista at unang lumabas sa mga palabas ng ABS-CBN na *The Wedding* at *Precious Hearts Romance Presents: Somewhere In My Heart*.  Sa GMA Network, bumida naman siya sa *I Heart You Pare* na gumanap siya bilang kasintahan ni Dingdong Dantes at sa *Genesis*.

## Mga sanggunian
Kategorya:Ipinanganak noong 1986
Kategorya:Mga Pilipinong liping-Intsik
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Kategorya:Mga artista mula sa Pilipinas
Michael Fajatin

Si **Michael Fajatin** ay isang taga-ulat ng balita sa telebisyon sa Pilipinas. Lumabas siya sa mga programa ng GMA Network ng halos dalawang dekada at nagbitiw bilang taga-ulat noong Nobyembre 2015.  Bukod sa pag-uulat ng balita, naging punong-abala (*host*) siya sa programang *Kape at Balita* na pinalabas sa GMA News TV. Sa programang iyon, nanomina siya at ang kanyang mga kasamang sina Susan Enriquez, Joel Reyes Zobel, Mariz Umali at Valerie Tan bilang mga Magagaling na Punong-abala ng isang Pang-umagang Programa ng Star Awards para sa Telebisyon.  Ginawaran naman ng Pilak na Mundong Medalya ng *New York Festivals World’s Best TV Programs and Film Awards* noong 2011 sa kategoryang Natatanging Ulat ang *segment* o bahagi ng programa na "Biyaheng Totoo" na ipinabalabas sa loob ng *24 Oras*, *Balitanghali* at *Unang Hirit*.  Isa si Fajatin sa mga taga-ulat ng "Biyaheng Totoo" na nag-ulat tungkol sa kalagayan sa Maguindanao.

## Mga sanggunian
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Connie Sison

Si **Connie Del Rosario-Escudero** (ipinanganak Disyembre 8, 1975 sa Pasig at SNN (na napalitan ang pangalan sa kalaunan bilang ANC). Itinaas ang posisyon ni Sison ng ABS-CBN pagkatapos ng 8 buwan at naging taga-ulat ng mga mabibigat na balita para sa *TV Patrol*. bilang isa sa mga punong-abala ng palabas. Naging punong-abala din siya ng isang programang *reality television* na tinatawag na *Kakasa Ka Ba?* at kasama niya dito si JV Villar. Noong 2006, nagretiro siya ABS-CBN. 

Noon 2007, nang matapos na ang kondisyon niya sa pag-alis sa ABS-CBN, ipinagpatuloy ni Sison ang kanyang karera sa GMA Network. *News on Q*, *On Call: Siksik Sa Impormasyon. Bilis na Pag-Aksyon,* at *Balitanghali* (isang palabas tungkol sa mga balita sa GMA News TV na kasama niya si Raffy Tima). Sa pangunahing himpilan ng GMA, isa siya sa mga punong-abala ng programa sa umaga na *Unang Hirit*. Punong abala din siya sa *Pinoy M.D.* na isang programang tumatalakay sa mga usaping pang-medisina, na mayroong bersyon sa radyo sa DZBB (ang estasyong radyo na AM ng GMA) at pinamagatang itong *Pinoy M.D. sa Dobol B*.

Noong 2018, siya ang kauna-unahang nakatanggap ng gawad Bantog para sa Nagsasanay sa Medya sa Telebisyon na ginawad ng Kagawaran ng Agham at Teknolohiya bilang pagkilala sa kanyang pagiging punong-abala ng *Pinoy M.D.* Nakatanggap din siya ng P 100,000, na pinili niyang ibigay bilang isang donasyon sa Kapuso Foundation. Sa kabila ng situwasyon na ito, nanatiling kalmado si Sison at may ilang mga  netizen ang kinondena ang aksyon ni Gordon bilang walang pakundangan at pinuri ang kahinahunan ni Sison.

## Pansariling buhay 
Ipinanganak si Connie Sison noong Disyembre 8, 1975 sa Pasig, Pilipinas. at mayroon silang tatlong anak na puro babae. Pamangkin naman niya ang Pilipinong artista na si Martin del Rosario (ang ama ni Martin ay nakakantandang kapatid ni Connie, si Robert del Rosario).

Nasuri si Sison ng doktor sa sakit na hipotiroidismo (sakit kung saan hindi nakakalikha ang tiroideo ng sapat na hormona) at sinubok niya itong harapin sa pamamagitan ng pag-eehersisyo at tamang pagkain.

## Mga sanggunian
Kategorya:Ipinanganak noong 1975
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Kara David

Si **Kara Patria David** (ipinanganak 12 Setyembre 1973) ay isang Pilipinong tagapag-ulat at host sa telebisyon.

## Unang yugto ng buhay
Ipinanganak si Kara David bilang Kara Patria Constantino David noong Setyembre 12, 1973 kina Randy David at Karina Constantino.

Nakatapos siya bilang *cum laude* sa kursong komunikasyong pangmasa (Ingles: *mass communications*) sa Unibersidad ng Pilipinas. 

## Manunulat at dokumentarista
Nagsimula si Kara David sa GMA News and Public Affairs bilang katulong sa produksyon at mananaliksik.

## Parangal na natanggap
Noong 2023 sa ika-35 *Philippine Movie Press Club (PMPC) Star Awards* para sa Telebisyon ay ginawaran si Kara David bilang pinakamahusay na host ng programang pang-edukasyon para sa kanyang programang PinasSarap at pinakamahusay na programang dokumentaryo para sa kanyang programang *i-Witness: The GMA Documentaries.* 

## Mga sanggunian
## Mga panlabas na link
* Project Malasakit ni Kara David
* Project Malasakit ni Kara David sa Facebook
* Kara David sa GMA Network
* Parangal ng Sigma Alpha Nu Sorority kay Kara David
* Website ni Kara David sa Wordpress

Kategorya:Ipinanganak noong 1973
Kategorya:Mga Pilipino
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Kategorya:GMA Network
Karen Davila

Si **Kristin Karen Dávila** o higit na kilala bilang **Karen Dávila** (isinilang noong ika-21 Nobyembre 1970) ay isang taga-ulat sa telebisyon sa Pilipinas.

Kategorya:Ipinanganak noong 1970
Kim Atienza

Si **Alejandro "Kim" Ilagan Atienza** (ipinanganak Enero 24, 1967),

Tatay ni Atienza si Lito Atienza at kapatid naman si Ali Atienza na parehong politiko.

## Mga tanda
:1.May mga ilang sanggunian ang nagsasabing ipinanganak siya noong Enero 6, 1967.

## Mga sanggunian
Kategorya:Ipinanganak noong 1967
Kategorya:Mga Pilipino
Kategorya:Mga artista mula sa Pilipinas
Kategorya:Mga tagapagbalita mula sa GMA News and Public Affairs
Kategorya:Mga tagapagbalita mula sa Pilipinas
Kategorya:Mga Meteorolohiya mula sa Pilipinas
Julius Babao

Si **Julius Caesar Concepcion Babao** (ipinanganak Hulyo 15, 1968), mas kilala bilang **Julius Babao**,  ay isang mamamahayag, brodkaster at komentarista sa radyo na mula sa Pilipinas. Siya ang dating *host* ng mga palabas sa istasyong ABS-CBN.  Isa sa mga palabas na ito ng *TV Patrol* na siya ang naging *host* mula 2003 hanggang Oktubre 2010.

## Mga sanggunian
Kaurian:Mga mamamahayag mula sa Pilipinas
Birheng Vestal

[thumb|*[#Vestalis Maxima|Virgo Vestalis Maxima*]]

Sa relihiyon ng Sinaunang Roma, ang mga **Vestal** o **Birheng Vestal**(Vestales, singular Vestalis) ay mga saserdotisa ni Vesta na diyosa ng apuyan. Ang Kolehiyo ng mga Vestal ay itinuturing na pundamental sa pagpapatuloy at seguridad ng sinaunang Roma. Kanilang pinalago ang sagradong apoy na hindi pinapayagang mamatay. Ang mga Vestal ay pinalalaya sa mga karaniwang obligasyong mapagkasal at manganak at namamanata ng kastidad upang mailaan ang kanilang mga sarili at magtuwid ng pagmamasid ng mga ritwal ng estado na bawal sa lalakeng kolehiyo ng mga saserdote.

## Mga sanggunian 
Kategorya:Relihiyon sa Sinaunang Roma
Kategorya:Mga Birheng Vestal
Augur

na kadalasang simbolo ng augurya sa mga baryang Romano.]]

Ang **augur** ay isang saserdote at opisyal sa daigdig na klasiko lalo na sa Sinaunang Roma at Etruria. Ang kanyang pangunahing papel ay pakahulugan ang kalooban ng mga diyos na Romano sa pamamagitan ng pag-aaral ng paglipad ng mga ibon kung sila ay lumilipad sa mga pangkat o mag-isa o kung anong mga ingay ang kanilang ginagawa habang lumilipad, direksiyon ng paglipad at kung anong uring ibon ang mga ito. Ito ay kilala bilang "pagkuha ng mga auspice". Ang seremonya at tungkulin ng augur ay sentral sa anumang pangunahing gawain sa lipunang Roma na pampubliko o pampribado kabilang ang mga digmaan, kalakalan at relihiyon. 
## Mga sanggunian
Kategorya:Relihiyon sa Sinaunang Roma
Partenon

Ang **Partenon** () ay isang templong Sinaunang Griyego sa Acropolis ng Atenas, Gresya na inalay sa diyosang si Athena na itinuring  ng mga mamamayan ng Atenas na kanilang patron. Ang pagtatayo nito ay nagsimula noong 447&nbsp;BCE nang ang Imperyong Ateniano ay nasa tugatog ng kapangyarihan nito. Ito ay nakumpleto noong 438&nbsp;BCE bagaman ang pagpapalamuti ng gusali ay nagpatuloy hanggang 432&nbsp;BCE. Ito ang pinakamahalagang nakaligtas na gusali ng Gresyang Klasiko na pangkalahatang itinuturing na kulminasyon ng orden na Doriko. Ang mga iskulturang pagpapalamuti ang itinuturing na ilang mga matataas na punto ng Sining sa Sinaunang Gresya. Ang Partenon ay itinuturing na tumatagal na simbolo ng Sinaunang Gresya, demokrasyang Ateniano, kabihasnang kanluranin at isa sa pinakadakilang mga monumentong pangkultura. Ang Kalihim ng Kultura at Turismo ng Gresya ay kasalukuyang nagsasagawa ng isang programa ng selektibong pagbabalik at muling pagtatayo upang masiguro ang katatagan ng parsiyal na nagibang istruktura.

Ang mismong Partenon ay pumalit sa mas matandang templo ni Athena na tinatawag ng mga historyan na pre-Partenon o mas matandang Partenon na nawasak sa pananakop na Pesiano noong 480 BCE. Ang templo ay arkeoastronomikal na nakalinya sa Hyades. Gaya ng karamihan ng mga templong Griyego, ang Partenon ay ginamit bilang tesorerya. Sa isang panahon, ito ay nagsilbi ring isang tesorerya ng ligang Deliano na kalaunang naging Imperyong Ateniano. Noong ika-5 siglo CE, ang Partenon ay ginawang simbahang Kristiyano.  Pagkatapos ng pananakop na Ottoman, ang Partenon ay naging isang moske sa mga simulang 1460. Noong Setyembre 26, 1687, ang tapunan ng munison sa gusali ay pinag-apoy ng pambobombang Veneciano. Ang nagresultang pagsabog ay masidhing pumisala sa Partenon at mga iskultura nito. Noong 1806, inalis ni Thomas Bruce, ika-7 earl ng Elgin ang ilan sa mga nakaligtas na iskultura sa pahintulot ng Imperyong Ottoman. Ang mga iskulturang ito na kilala bilang mga marmol na Elgin ay ipinagbili noong 1816 sa Museong British sa London kung saan ito ngayon nakatanghal. 
## Mga sanggunian
Kategorya:Mga gusali at estruktura ng Sinaunang Gresya